Rozhodnutie Komisie
z 25. októbra 2001,
ktoré mení a dopĺňa rozhodnutie č. 93/197/EHS, týkajúce sa dovozu equidae z Falklandských ostrovov
(oznámené pod číslom C(2001) 3198)
(Text s významom pre EHP)
(2001/766/ES)
KOMISIA EURÓPSKYCH SPOLOČENSTIEV,
so zreteľom na Zmluvu o založení Európskeho hospodárskeho spoločenstva,
so zreteľom na smernicu Rady č. 90/426/EHS z 26. júna 1990 o zdravotnom stave equidae pri ich preprave a dovoze z tretích krajín [1], naposledy zmenenú a doplnenú rozhodnutím č. 2001/298/ES [2], a najmä na jeho článok 13 ods. 2, článok 15 písm. a), článok 16 ods. 2 a článok 19 písm. i),
keďže:
(1) Falklandské ostrovy sú zahrnuté do časti 1 prílohy rozhodnutia Rady č. 79/542/EHS z 21. decembra 1976, ktorá stanovuje zoznam tretích krajín, z ktorých členské štáty schvaľujú dovozy hovädzieho dobytka, ošípaných, equidae, oviec a kôz, čerstvého mäsa a mäsových výrobkov, naposledy zmeneného a doplneného rozhodnutím Komisie č. 2001/731/ES [3], čím sa v zásade takýto dovozov povoľuje za predpokladu, že sú splnené požiadavky na zdravie zvierat a ľudí.
(2) Pri veterinárnej inšpekcie Komisie na Falklandských ostrovoch sa zistilo, že situácia ohľadom zdravia zvierat, a najmä zdravia koňovitých zvierat je pod uspokojivou kontrolou veterinárnych služieb.
(3) Veterinárne orgány Falklandských ostrovov poskytli písomné záruky o oznámení do 24 hodín faxom, telegramom alebo telex:om Komisii a členským štátom potvrdenie akejkoľvek infekčnej alebo prenosnej choroby koňovitých zvierat uvedených v prílohe A smernice č. 90/426/EHS, ktoré podliehajú povinnému oznámeniu v krajine a v primeranom čase akúkoľvek zmenu vo vakcinácii alebo dovoznej politike vo vzťahu k equidae.
(4) Podmienky zdravia zvierat a veterinárne osvedčenie pre dovozy equidae do členských štátov sa musia prijať podľa situácie zdravia zvierat príslušnej tretej krajiny; v dôsledku toho sa musí rozhodnutie Komisie č. 93/197/EHS z 5. februára 1993 o podmienkach zdravia zvierat a veterinárnych osvedčeniach pre dovozy registrovaných equidae a equidae pre chov a produkciu [4], naposledy zmenené a doplnenené rohodnutím č. 2001/754/ES [5], zmeniť a doplniť.
(5) Kvôli jednoznačnosti by sa mal ISO kód krajiny používať pre zmeny a doplnenia zoznamu tretích krajín.
(6) Opatrenia ustanovené v tomto rozhodnutí sú v súlade so stanoviskom Stáleho veterinárneho výboru,
PRIJALA TOTO ROZHODNUTIE:
Článok 1
Rozhodnutie 93/197/EHS sa mení a dopĺňa takto:
1. Zoznam tretích krajín v skupine A prílohy 1 sa nahradil takto:
"Švajčiarsko (CH), Falklandské ostrovy (FK), Grónsko (GL), Island (IS)."
2. Názov zdravotného osvedčenia ustanovené v prílohe II (A) sa nahradil takto:
"ZDRAVOTNÉ OSVEDČENIE
pre dovozy registrovaných equidae a equidae na chov a produkciu zo Švajčiarska, Falklandských ostrovov, Grónska, Islandu na územie spoločenstva."
Článok 2
Toto rozhodnutie je adresované členským štátom.
V Bruseli 25. októbra 2001